*Lēmuma projekts*

**Par nekustamā īpašuma “Cielaviņas”, Liepnā, Liepnas pagastā, Alūksnes novadā daļas nodošanu bez atlīdzības valsts īpašumā**

Izskatot Nodrošinājuma valsts aģentūras iesniegumu “Par objekta “Liepnas Patvērumu meklētāju centrs”, Liepnā, Alūksnes novadā pārņemšanu””, kas saņemts un reģistrēts Alūksnes novada pašvaldībā 30.06.2023. ar Nr. ANP/1-35/23/2382, novada dome konstatē, ka:

Alūksnes novada pašvaldībai piederošais nekustamais īpašums “Cielaviņas”, Liepnā, Liepnas pagastā, Alūksnes novadā, īpašuma kadastra Nr. 3668 010 0284, sastāv no apbūvēta zemesgabala 7,09 ha platībā.

Saskaņā ar Alūksnes novada pašvaldības domes 04.01.2022. lēmumu Nr.1 “Par pašvaldības objekta nodošanu bezatlīdzības lietošanā Nodrošinājuma valsts aģentūrai”, 29.06.2023. lēmumu Nr. 207 “Par grozījumu Alūksnes novada pašvaldības domes 2022. gada 4. janvāra lēmumā Nr.1 “Par pašvaldības objekta nodošanu bezatlīdzības lietošanā Nodrošinājuma valsts aģentūrai”, 16.06.2022. Patapinājuma līgumu Nr. ANP/1-45.1/22, “Par nekustamā īpašuma “Cielaviņas”, Liepnā, Liepnas pagastā, Alūksnes novadā nodošanu bezatlīdzības lietošanā”, Alūksnes novada pašvaldība nodevusi Nodrošinājuma valsts aģentūrai Alūksnes novada pašvaldības nekustamā īpašuma “Cielaviņas”, Liepnā, Liepnas pagastā, Alūksnes novadā daļu, kur izveidots pagaidu patvēruma meklētāju izmitināšanas centrs.

Publiskas personas mantas atsavināšanas likuma 42. panta otrā daļa nosaka, ka atvasinātas publiskas personas nekustamo īpašumu var nodot bez atlīdzības citas atvasinātas publiskas personas vai valsts īpašumā. Atvasinātas publiskas personas lēmējinstitūcija lēmumā par atvasinātas publiskas personas nekustamā īpašuma nodošanu bez atlīdzības nosaka, kādas valsts pārvaldes funkcijas, atvasinātas publiskas personas funkcijas vai deleģēta pārvaldes uzdevuma veikšanai nekustamais īpašums tiek nodots. Nostiprinot atvasinātas publiskas personas vai valsts īpašuma tiesības uz nekustamo īpašumu, zemesgrāmatā izdarāma atzīme par atvasinātas publiskas personas lēmumā noteiktajiem tiesību aprobežojumiem. Ja nodotais nekustamais īpašums vairs netiek izmantots atvasinātas publiskas personas lēmējinstitūcijas lēmumā par atvasinātas publiskas personas nekustamā īpašuma nodošanu bez atlīdzības norādītās valsts pārvaldes funkcijas, atvasinātas publiskas personas funkcijas vai deleģēta pārvaldes uzdevuma veikšanai, valsts vai atvasināta publiska persona šo īpašumu bez atlīdzības nodod tai atvasinātai publiskai personai, kura šo nekustamo īpašumu nodevusi.

 Pamatojoties uz Pašvaldību likuma 10. panta pirmās daļas 16. punktu, 73. panta ceturto daļu, Publiskas personas mantas atsavināšanas likuma 42. panta otro daļu, Zemes ierīcības likuma 8. panta pirmās daļas 3. punktu,

1. Pēc nekustamā īpašuma “Cielaviņas”, Liepnā, Liepnas pagastā, Alūksnes novadā, īpašuma kadastra Nr.3668 010 0284 zemes ierīcības projekta izstrādes, sadalīšanas un reģistrācijas zemesgrāmatā, nodot bez atlīdzības valstij Iekšlietu ministrijas personā Liepnas Patvēruma meklētāju centru – ēkas ar kadastra apzīmējumiem 3668 010 0284 003, 3668 010 0284 004, 3668 010 0284 013 un zemes vienību 0,79 ha platībā (zemes vienības platība var tikt precizēta normatīvos aktos noteiktā apjomā – kadastrālās uzmērīšanas gaitā).
2. Noteikt, ka visu nepieciešamo darbību, kas saistītas ar nekustamā īpašuma “Cielaviņas”, Liepnā, Liepnas pagastā, Alūksnes novadā, zemes vienības kadastra apzīmējums 3668 010 0284, zemes ierīcību, sadali un kadastrālo uzmērīšanu, izdevumus sedz Alūksnes novada pašvaldība.
3. Noteikt Iekšlietu ministrijai, attiecīgi par to izdarot atzīmi Zemesgrāmatā:

aizliegumu atsavināt un apgrūtināt no nekustamā īpašuma “Cielaviņas”, Liepnā, Liepnas pagastā, Alūksnes novadā atdalīto zemesgabalu, uz kura atrodas Liepnas Patvērumu meklētāju centrs, ar lietu tiesībām, un pienākumu bez atlīdzības nodot to Alūksnes novada pašvaldībai, ja tas vairs netiek izmantots valsts drošības, sabiedriskās kārtības un drošības funkciju veikšanai.

[Pielikums](4_Liepna_Cielavinas.pdf)